LV ECB -PUBLIC 
 
 
EIROPAS CENTRĀLĀS BANKAS ATZINUMS  
(2012. gada 29. oktobris )  
par grozījumiem likumā „Par Latvijas Banku”  
(CON/20 12/80) 
 
Ievads un juridiskais pamats  
Eiropas Centrālā banka (ECB) 2012. gada 8. oktobrī saņēma Latvijas Bankas lūgumu sniegt atzinumu par 
likuma  “Par Latvijas Banku” grozījumu projektu (turpmāk tekstā – “likumprojekts”).  
ECB kompetence sniegt atzinumu pamatojas uz Līguma par Eiropas Savienības darbību 127. panta 
4. punktu un 282. panta 5.  punktu un Padomes 1998. gada 29. jūnija Lēmuma 98/415/EK pa r valstu 
iestāžu apspriešanos ar Eiropas Centrālo banku par tiesību aktu projektiem1 2. panta 1. punkta trešo 
ievilkumu, jo likumprojekts attiecas uz Latvijas Banku.  ECB Padome šo atzinumu ir pieņēmusi saskaņā 
ar Eiropas Centrālās bankas Reglamenta 17.5. p anta pirmo teikumu.  
 
1.  Likumprojekta mērķis  
Likumprojekts risina virkni jautājumu, uz ko saistībā ar likumu “Par Latvijas Banku” norādīts ECB un 
Eiropas Komisijas Konverģences ziņojumos2. Šajā sakarā grozījumi tiek veikti noteikumos, kas attiecas 
uz Latv ijas Bankas neatkarību, monetārās finansēšanas un priviliģētas piekļuves aizliegumiem un Latvijas 
Bankas tiesisko integrāciju Eurosistēmā.   
Likumprojekts paredz grozījumus likumā “Par Latvijas banku”, papildinot agrāko likumprojektu, par kuru 
ECB sniedza k omentārus Atzinumā CON/2012/733. Tostarp likumprojekts saskaņo likuma “Par Latvijas 
Banku” 22.panta ceturtajā daļā noteiktos Latvijas Bankas prezidenta, prezidenta vietnieka un citu padomes locekļu atbrīvošanas no amata iemeslus ar Eiropas Centrālo banku sistēmas un Eiropas 
Centrālās bankas Statūtu (turpmāk – “ECBS Statūti”) 14.2. pantā noteiktajiem atbrīvošanas no amata 
iemesliem.  
 
Likumprojekts groza likuma “Par Latvijas Banku” 41.  pantu, nepārprotami nosakot, ka Latvijas Banka 
cita starpā veicina arī fin anšu sistēmas stabilitāti.  
Likumprojekts groza arī likuma “Par Latvijas Banku” 34.  panta trešo daļu, nosakot, ka prasības euro  
skaidrās naudas apstrādes iekārtām un euro banknošu apstrādes kvalitātes prasības tiek noteiktas, 
ievērojot Eiropas Savienības ti esības.  
 
                                                 
1  OV L 189, 3.7.1998., 42.  lpp. 
2  Sk. ECB 2012.  gada Konverģences ziņojuma 237.  lpp. un Eiropas Komisijas 2012.  gada Konverģences ziņojum a 71.  lpp. 
3  Visi ECB atzinumi tiek publicēti ECB tīmekļa vietnē www.ecb.europa.eu.  
ECB-PUBLIC  
2 2. Vispārīgi apsvērumi  
ECB atzinīgi vērtē to, ka Latvijas iestādes ņēmušas vērā iepriekš Atzinumā CON/2012/73 paustos ECB 
apsvērumus.  ECB atzīmē, ka Latvijas tiesību aktu, t.sk. likumu „Par Latvijas Banku” un “Par interešu 
konflikta novēršanu vals ts amatpersonu darbībā”4, atbilstība Līguma 130. un 131.  pantam tiks vērtēta arī 
nākošajā ECB Konverģences ziņojumā.  
 
3. Īpaši apsvērumi  
3.1. ECB atzinīgi vērtē grozījumus likuma „Par Latvijas Banku” 22.  pantā, kas saistībā ar Latvijas 
Bankas prezidenta, prezidenta vietnieka un padomes locekļu atbrīvošanas no amata iemesliem 
atsaucas uz ECBS Statūtu 14.2. pantu.  
3.2. Attiecībā uz institucionālo  neatkarību ECB atkārto Atzinuma CON/2012/73 3.2. punktā pausto 
apsvērumu, proti, ka tā saprot, ka “uzraudzība” likuma “Par Latvijas Banku” 43. panta pirmās daļas 
kontekstā norāda uz parlamenta tiesībām uzdot jautājumus saskaņā ar “Saeimas kārtības rulli”5 
nolūkā paaugstināt Latvijas Bankas atbildību par tās lēmumiem.  Šajā izpratnē likuma “Par Latvijas 
Banku” 43. panta pirmā daļa atbilst centrālās bankas neatkarības principam, kas noteikts Līguma 
130. pantā un atkārtots ECBS Statūtu 7. pantā.  
3.3. ECB atzin īgi vērtē grozījumu likuma “Par Latvijas Banku” 34.  panta trešajā daļā, kas ņem vērā 
apsvērumu, ko Atzinuma CON/2012/73 3.5. punktā ECB izteica attiecībā uz Latvijas Bankas tiesisko integrāciju Eurosistēmā.  
3.4. ECB atzinīgi vērtē arī grozījumu likuma “Par Latvijas Banku” 41.  pantā, kas nosaka, ka Latvijas 
Banka palīdz kompetentām iestādēm sekmīgi īstenot politiku, kas attiecas uz kredītiestāžu 
uzraudzību un finanšu sistēmas stabilitāti . Šis grozījums ņem vērā Eurosistēmas lomu saskaņā ar 
Līguma 127. panta 5. punktu, kā ECB to ieteica Atzinuma CON/2012/73 3.6. punktā. 
3.5. Turklāt ECB uzskata, ka no finanšu stabilitātes viedokļa būtu lietderīgi nacionālajā līmenī izveidot efektīvu makrouzraudzības politikas sistēmu, kurā nozīmīga loma ir Latvijas Bankai
6. 
 
Šo atzinumu publicēs ECB tīmekļa vietnē.  
 Frankfurtē pie Mainas, 2012. gada 29. oktobrī  
[parakstīts ] 
 
ECB prezidents  
Mario DRAGHI  
                                                 
4 Latvijas Bankas 2012.  gada 8.  oktobra apspriešanās lūgumā par grozījumiem likumā “Par Latvijas Banku” tā informē 
ECB, ka ir ņēmusi vērā Atzinumā CON/2012/73 pausto ECB a psvērumu.    
5  Saeimas Kārtības rullis, "LV", 96 (227), 18.08.1994.  
6 Sk. Eiropas Sistēmisko risku kolēģijas 2011.  gada 22.  decembra Ieteikumu ESRK/2011/13 par nacionālo iestāžu 
pilnvarām makrouzraudzības jomā (OV C 41, 14.2.2012., 1.  lpp.).